આ ઘટનાની જાણ થતાં જ ફાયર બ્રિગેડના કાફલાએ ફાયર ફાઇટર અને વોટર ટેન્કરો સાથે તાબડતોબ પહોંચી જઇ સતત પાણીનો મારો ચલાવી આગને કાબૂમાં લેવા પ્રયાસ શરૂ કર્યા હતા, પરંતુ આગ હજુ સુધી કાબુમાં આવી નથી. જોકે સમયસૂચકતાના કારણે આ ઘટનામાં કોઇ જાનહાનિ કે કોઇને ઇજા થવા પામી નથી. આગમાં લાખો રૂપિયાનું નુકસાન થયું હોવાનો અંદાજ છે. પોલીસે પણ તાત્કાલિક ઘટનાસ્થળે પહોંચી જઇ ફેકટરીની ફરતે કોર્ડન કરી લોકોની અવરજવર અટકાવી દીધી હતી. આ લખાય છે ત્યારે પણ આગ બુઝાવવાની કામગીરી પૂરજોશમાં ચાલુ છે. આગ લાગવાનું ચોક્કસ કારણ હજુ સુધી જાણવા મળ્યું નથી. પોલીસે આ અંગે ઝીણવટભરી તપાસ શરૂ કરી છે.